Jurbarko krovinių prieplauka

Jurbarko krovinių prieplauka arba Jurbarko uostas – Nemuno upės vidaus vandenų krovininis uostas Jurbarke, vakarų Lietuvoje. E41 vandens kelio trasoje, jungtys su Klaipėdos jūrų uostu ir Kauno krovinių uostu. Navigacija vyksta 227 dienas per metus.

Istorija 
Rašytiniuose šaltiniuose minima jog XIV a. pabaigoje per Jurbarką Nemunu vežtos į Lietuvą ir iš Lietuvos įvairios prekės. Tačiau iki pat XX a. ketvirtojo dešimtmečio vidurio Jurbarke stacionaraus uosto nebūta. Navigacijos metu prekes kraudavo laikinose prieplaukose, o žiemą negausius laivus laikydavo Mituvoje, kiek toliau nuo jos žiočių.

Iki Klaipėdos krašto atgavimo, visi Lietuvos jūriniai laivai registruoti Jurbarko uoste.

Prieškario metu iš Kauno į Jurbarką plaukdavo garlaiviai.

1933 m. - 1934 m. žiemą „Jurbarko natūraliame uoste“, pagal Vandens kelių tarnybą Kauno vandens kelių rajono raštu Nr.57 (1934 01 15), žiemojo 18 garlaivių ir 4 baidokai. Vandens kelių direkcija 1933 m. ėmė svarstyti reikalą statyti Jurbarke tinkamą stacionarų uostą, bet visi darbai iki Antrojo pasaulinio karo taip ir nebuvo baigti. 

Sovietmečiu Jurbarke pastatyta statybinių medžiagų gamykla (skaldos, žvyro, smėlio ruoša), o prie jos įrengtas ir upių uostas.

Vandens keliai

Šaltiniai 

Jurbarkas
Lietuvos vidaus vandenų uostai